Hûmara 15.e ya Kovara Jinelojî ya ke aşmanê Teşrîna Verêne, Teşrîna Peyêne û Kanûne gêna xo mîyan bi dosyaya “Demografya” vejîyaye. Kovara Jinelojî ya zanîst û teorîyî ya ke hîrê aşman de rey weşanîyena hîrê serran ra zêde yo sey perîyodîk bi babetanê dosyayanê cîya-cîyayan resena wendoxan.
Kovara Jinelojî na hûmara xo de kena ke hişê û bedenê cinîyan ser o dest pê tetbîqkerdişê polîtîkayanê demograya kerdişî yê îqtîdarî û pêl bi pêl şarî binê nê tesîrê nê polîtîkayan girewtişî yê îqtîdarî de zîhnîyetê nêrkî yo ke nimitkî yo analîz bikera û xebiteyana ke alternatîfanê mumkunanê ke nufusî çarçiwayê cinîyan de nirxnenê munaqeşe bikera. Na hûmara de çarçiwa  persanê “Demos û demografyaya ke çarçiwa cinîyan de ya? Yanî yew demografyaya ke bêcinî, bêkomel û bêşarî ya yan zî yew demografyaya ke çarçiwa cinîyan de, pêro cuye zerê yew têkilîya etîk û azadîperwere de vînena?” de demografya ser o munaqeşe êno destpêkerdene.
Kovare de ancîya awanîya zîhnîyetî ya ke seba ke bêcinî û bêkomel bêra veradayene ameya vurenayene, analîzkerdişê polîtîkayanê nufusî yê sîstemî, rêça cuya ke derdorê nirxanê komel û cinî de şona, alternatîfê ke xoverdayîşê cinîyan vetê meydan, bi nuşteyanê ke hokanê cîyayan ra ewnenê ênê munaqeşekerdene.
Hûmara 15.e ya Jinelojî pêro kitabroşan de wendoxanê xo pawena.  Kovare hûmaraya xo ya ameyoxe de zî bi dosyaya “Ekonomî” do bêra verê wendoxanê xo.
